ORDE do 12 de xaneiro de 2006 pola que se crea e regula o ficheiro que contén datos de carácter persoal, relativo á base de datos de solicitantes de axudas para subvencionar o custo da peaxe da autoestrada AP-9 desta consellería.
CONSELLERÍA DE POLÍTICA TERRITORIAL, OBRAS PÚBLICAS E TRANSPORTES — III. OUTRAS DISPOSICIÓNS — 24/01/2006

O artigo 20 da Lei orgánica 15/1999, do 13 de decembro, de protección de datos de carácter persoal, establece que a creación, modificación e supresión dos ficheiros das administracións públicas só poderá facerse por medio de disposición xeral publicada no BOE ou diario oficial correspondente.
O establecemento de axudas aos usuarios da autoestrada AP-9 entre Vigo e O Morrazo e entre A Coruña e A Barcala para subvencionar o custo da peaxe correspondente obriga á creación dun ficheiro con datos de carácter persoal, que facilite os diversos trámites que deban realizarse na xestión daquelas axudas.
O ficheiro que se crea mediante a presente orde vén engadirse aos relacionados no anexo III da orde da Consellería de Política Territorial, Obras Públicas e Vivenda, do 17 de febreiro de 2003.
En consecuencia, e en virtude das facultades que me confire o artigo 34.6º da Lei 1/1983, do 22 de febreiro, reguladora da Xunta de Galicia e do seu presidente,
DISPOÑO:
Primeiro.-Obxecto.
Mediante esta orde, a Consellería de Política Territorial, Obras Públicas e Transportes crea e regula o ficheiro con datos de carácter persoal que se especifica no anexo.
Segundo.-Finalidade e uso do ficheiro.
Os datos de carácter persoal rexistrados no ficheiro que se crea só serán utilizados para os fins expresamente previstos e por persoal debidamente autorizado.
Terceiro.-Seguridade do ficheiro.
A responsabilidade sobre o ficheiro que se crea correspóndelle á Dirección Xeral de Obras Públicas.
O titular do devandito órgano administrativo adoptará as medidas de xestión e organización necesarias para asegurar a confidencialidade, seguridade e integridade dos datos, así como as dirixidas a facer efectivas as garantías, obrigas e dereitos recoñecidos na Lei orgánica 15/1999, do 13 de decembro.
Cuarto.-Entrada en vigor.
A presente orde entrará en vigor o día seguinte ao da súa publicación no Diario Oficial de Galicia.
Santiago de Compostela, 12 de xaneiro de 2006.
María José Caride Estévez
Conselleira de Política Territorial, Obras
Públicas e Transportes
ANEXO
Ficheiro: base de datos solicitantes axudas peaxe AP-9
1. Finalidade do ficheiro e usos previstos: facilitar a tramitación dos expedientes de concesión de axudas aos usuarios da autoestrada AP-9 entre Vigo e O Morrazo e entre A Coruña e A Barcala.
2. Persoas e colectivos afectados: solicitantes de axudas do custo da peaxe da autoestrada AP-9 entre Vigo e O Morrazo e entre A Coruña e A Barcala.
3. Procedemento de recollida de datos: os datos obtéñense das solicitudes que presentan os interesados mediante a formalización de formularios en soporte papel.
4. Estrutura básica do ficheiro: base de datos.
5. Tipos de datos de carácter persoal que inclúe:
Datos de carácter identificativo: NIF; nome e apelidos; enderezo e teléfono.
Datos de circunstancias sociais: titularidade do vehículo.
Datos económicos: conta bancaria.
6. Cesións de datos previstas: prevese a cesión á entidade financeira a través da cal se faga a xestión das axudas nos termos previstos no Decreto 416/2003, do 27 de novembro.
7. Órgano da administración responsable do ficheiro: Dirección Xeral de Obras Públicas.
8. Servizos ou unidades ante os que se poden exercer os dereitos de acceso, rectificación, cancelación ou oposición: Consellería de Política Territorial, Obras Públicas e Transportes. Dirección Xeral de Obras Públicas. Edificio administrativo de San Caetano, s/n, 15781, Santiago de Compostela.
9. Medidas de seguridade: nivel básico.